Tutustu kirjavinkkeihimme, joilla ilahduttaa isää sunnuntaina 9. marraskuuta. Helena Immosen Horros aloittaa jännittävän uuden Havu-dekkarisarjan. Kaunokirjallisuuden puolelta kannattaa vilkaista muun muassa Jari Järvelän kielellisesti upeaa antia lukijoille tarjoileva Raiteet. Puuhastelevalle isälle löytyy niin Suomalaista lintupäiväkirjaa kuin Nuuskamuikkusen kalakirjaakin, ja hauskimpien veijarikoheltajien edesottamuksista ovat tällä kertaa vastuussa Mika Waltari, Juha Vuorinen ja Tuomas Kyrö. Toivotamme kirjantäyteistä isänpäivää! 🩵❣️🩵
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Kirjantäyteistä isänpäivää!
Koostimme uutiskirjeeseen kirjavinkkejä, joilla ilahduttaa isää sunnuntaina 9. marraskuuta. Helena Immosen Horros aloittaa jännittävän uuden Havu-dekkarisarjan. Kaunokirjallisuuden puolelta kannattaa vilkaista muun muassa Jari Järvelän kielellisesti upeaa antia lukijoille tarjoileva Raiteet. Puuhastelevalle isälle löytyy niin Suomalaista lintupäiväkirjaa kuin Nuuskamuikkusen kalakirjaakin, ja hauskimpien veijarikoheltajien edesottamuksista ovat tällä kertaa vastuussa Mika Waltari, Juha Vuorinen ja Tuomas Kyrö. Toivotamme kirjantäyteistä isänpäivää! 🩵❣️🩵
Isänpäivälahjat
Punarutto
Syksy 1989. DDR:n viimeisinä kuohuvina päivinä kätketään salaisuus. Vuosikymmeniä myöhemmin tämä historiallinen fakta tulee tutuksi työkseen Venäjän sabotaaseja torjuvalle Kaarlo Norhalle, joka päätyy tutkimaan syksyn -89 salaisuutta. Taistelu totuudesta kytkeytyy Putinin tavoitteeseen korjata vuosisadan suurimpana geopoliittisena katastrofina pitämänsä Neuvostoliiton romahdus. Kun Kaarlolle valkenee tehtävän todellinen tavoite ja toimeksiantaja, on Itämeren ruutitynnyriin singottu kipinä jo roihahduttamassa Suomen.
##### 23,18 € ##### 30,90 €
Osta tästä
## ✍️ Vieraskynässä Ilkka Remes
Punarutossa DDR:n viimeisinä kuohuvina päivinä kätketään salaisuus. Nyt lähes 40 vuotta myöhemmin sen perässä ovat itä sekä länsi – ja uhattuna Suomen turvallisuus.
Kirjablogin Vieraskynään
# Vereviä dekkareita🩸🩸🩸
Horros
Havu, osa 1 Antto Havu saa työtarjouksen kansainvälisestä turvallisuusalan yrityksestä. Uudessa työssään hän näkee vahingossa työkomennuksen, joka sisältää tietoja kiinalaisesta tekoälytutkijasta. Kun tutkija pari päivää myöhemmin löydetään kuolleena, Antto ymmärtää, että työpaikalla kaikki ei kestä päivänvaloa. Antto ottaa yhteyttä Sandraan, joka on aiemmin työskennellyt Iso-Britannian tiedustelupalvelun MI6:ssa. Yhtiön toimien tutkiminen johtaa kaksikon keskelle vaarallista kamppailua vallasta.
##### 22,43 € ##### 29,90 €
Osta tästä
Armoton
Hautalehto, osa 13 Christian Rönnbackan huippusuosittu Hautalehto-sarja jatkuu. Porvoon poliisin rikostutkintaan on saatu uutta nuorta verta. Tulokkaan ja komisario Antti Hautalehdon kakunhaku keskeytyy kuitenkin ilmoitukseen sanaharkasta. Tapahtumapaikalta he löytävät kirkkoherra Sulkavuoren vaimoineen sekä autoonsa linnoittautuneen valokuvaajan. Kirkkoherran viimeaikaiset törttöilyt ovat olleet median ryöpytyksessä, ja pian Sulkavuoret alkavat kärsiä kiusanteosta, joka saa yhä armottomampia sävyjä.
##### 20,93 € ##### 27,90 €
Osta tästä
Salaisuuksien salaisuus
Robert Langdon, osa 6 Salaisuuksien salaisuus koukuttaa lukijan niin kuin vain Dan Brown osaa! Robert Langdon matkustaa Prahaan kuuntelemaan tutkija Katherine Solomonin odotettua luentoa. Katherinelta on juuri ilmestymässä kirja, joka sisältää mullistavia näkemyksiä ihmismielestä, mutta yllättävä murha suistaa tapahtumat kaaokseen. Hurja kilpajuoksu aikaa vastaan vie Langdonin niin futuristisen tieteen kuin ikiaikaisten tarustojen maailmaan. Pian hänelle paljastuu huima totuus salaisesta projektista, joka on muuttava kaiken mitä olemme ikinä ymmärtäneet ihmismielestä.
##### 23,93 € ##### 31,90 €
Osta tästä
Petetty
Milo, osa 2 Miten selvitä hengissä maailmassa, jossa mikään ei ole sitä, miltä näyttää? Kun silmiinpistävän kaunis nainen istuu vastapäätä taidegalleristi Milo Perhoa helsinkiläisellä terassilla, Milo ei voi aavistaa, mihin tapaaminen johtaa. Pian poliisilla on käsissään useampi murha ja Milon perässä joku, jolle hänen menneisyytensä ei ole mysteeri. Alkaa takaa-ajo, jossa saalistaja voi olla kuka tahansa ja piilopaikkaa on mahdotonta löytää.
##### 23,18 € ##### 30,90 €
Osta tästä
# Elämäkertoja ja alakulttuuria
Kiinnostaisiko ainutlaatuinen kurkistus Suomen turvallisuuspolitiikkaan Sauli Niinistön päiväkirjojen kautta, erikoisjoukkojen sotilaan arki tai kenties Ari Elon, Jukka Kittilän ja Juuso Määttäsen Raskas Suomi, yli 700-sivuinen tietokirjajärkäle suomalaisesta metallimusiikista? 🤘
Kaikki tiet turvaan
Presidentti Sauli Niinistö kuvailee päiväkirjoihin ja muistiinpanoihin perustuen Suomen ulko- ja turvallisuuspolitiikan tienristeyksiä virkakausillaan vuosina 2012–2024. Suomi hakeutui Ruotsin kylkeen kiivetäkseen samalle turvan tasolle. Samalla Suomi hankkiutui mahdollisimman lähelle Natoa ja kiinteytti suhdetta Yhdysvaltoihin. Kirja on Suomen presidentin kuvaus Suomen turvallisuudesta sekä kohtaamisista Yhdysvaltain presidentin Donald Trumpin, Venäjän presidentin Vladimir Putinin ja Kiinan presidentin Xi Jinpingin kanssa.
##### 31,90 € #####
Osta tästä
Erikoisjoukoissa – Janne Lehtosen tarina
Janne Lehtosen elämä oli jo varhain saada hyvin toisenlaisen suunnan. Nuorukainen jengiytyi teini-iässä, ja kaveriporukan vapaa-ajan täyttivät päihteet ja autovarkaudet. Ennen kuin tilanne karkasi lopullisesti käsistä Janne kuitenkin löysi rakkauden ja onnistui kääntämään elämänsä suunnan. Ura ammattisotilaana vei hänet muun muassa merirosvojahtiin Somaliaan, terroristien ja tienvarsipommien keskelle Afganistaniin sekä liikkuvan heroiinijalostamon ja merenpohjaan vajonneen aarteen jäljille.
##### 30,90 € #####
Osta tästä
JHT – Missio vai mielenrauha
Kun Cheek päätti Suomen musiikkihistoriaa muuttaneen uransa elokuussa 2018, lavalta asteli alas Jare Tiihonen. Mission toteuttamisen maaniset vuodet olivat tuoneet Jarelle valtaisan menestyksen, mutta niiden hinta oli ollut kova. Moni ajatus kuitenkin selkiytyi kirkkaimpien valojen sammuttua, ja nyt Jare jakaa uransa varrelta ja sen jälkeen kertyneet oppinsa – suorapuheiseen tapaansa. Mitä huipulle nouseminen ja siellä pysyminen vaatii? Entä mitä menestys lopulta tuo ja voiko sitä ja mielenrauhaa olla samanaikaisesti?
##### 30,90 € #####
Osta tästä
Raskas Suomi
Raskas Suomi kertoo, miten äärimmäisyyksiä tavoitteleva alakulttuuri sikisi kellareissa ja nousi valtavirtaan. Mitä miettivät Ozin jäsenet, kun bändi jäi rannalle jo sovitulta kiertueelta Venomin ja Slayerin kanssa? Ja miten itähelsinkiläinen Lähiöbotox vei suomalaisen nu metalin Angolaan? Ääneen pääsevät yli sata haastateltavaa Sarcofaguksen kaltaisista metallipioneereista Nightwishiin ja muihin koko kansan artisteihin, taustavaikuttajista tutkijoihin ja underground-nimistä 2020-luvun tulokkaisiin.
##### 30,90 € #####
Osta tästä
Fiftarit - Unohtumaton ilmiö 1977-1983
Hiusrasvaa, nahkarotseja ja läskipohjakenkiä. Diinareita, tedipoikia ja rokkareita. Suomalaisen nuorison valtasi vuonna 1977 Elviksen kuoleman aikoihin kuuma innostus 1950-lukuun, joka näkyi tyylissä ja kuului musiikissa. Huuma nousi todelliseksi rockabillykuumeeksi vuosina 1980–1981. Uudessa tietokirjassa seurataan tätä kotimaista ilmiötä sen kuumimmat vuodet: kuinka James Dean oli yhtäkkiä nuorison idoli, miten Teddy & The Tigers nousi maan ykkösbändiksi, ja miten ilmiöön suhtauduttiin jengitappeluineen.
##### 28,90 € #####
Osta tästä
🏅 Urheiluhulluille 🏅
Mitä lukemista futisfaijalle? Liverpool – Legendat -tietokirja tai Lari Seppisen Valioliigan kulisseissa tietenkin. Koriksen ystäville sukkana sisään uppoaa Pelin henki, jossa etsitään koripallon sielua roadtripillä Yhdysvalloissa.
Urheilukirjat
Liverpool - Legendat
Teokseen on koottu tarinoita Liverpool FC:n tunnetuimmista pelaajista, päävalmentajista ja otteluista sekä kauden 2024–2025 mestaruudesta. Asiantuntevan tekstin ja upeiden valokuvien avulla voit löytää uudelleen ominaisuudet, jotka tekivät seurasta ikonisen. Kirja tarjoaa jokaiselle Liverpoolin kannattajalle jotakin, oli hän kiinnostunut sitten Kevin Keeganin ja Sami Hyypiän kaltaisista menneistä suuruuksista tai Mohamed Salahin kaltaisista moderneista jättiläisistä.
##### 28,90 € #####
Osta tästä
Pelin henki
Kun Henrik Dettmann eläköityi Susijengin päävalmentajan paikalta, hän ja Saska Saarikoski päättivät lähteä koripallon juurille Yhdysvaltoihin pohtimaan sitä, mistä koripallossa oikein on kyse. Matkan aikana he tapasivat mielenkiintoisia ihmisiä NBA-pomosta Lauri Markkaseen. Kaksikko ruotii ajatuksiaan tien päällä, ja vahvistuu käsitys siitä, että kun Dettmann ja Saarikoski puhuvat koripallosta, he puhuvat ennen kaikkea elämästä.
##### 28,90 € #####
Osta tästä
Valioliigan kulisseissa
Valioliiga herättää intohimoja, kohuja ympäri maapalloa. Miksi Manchester City on menestynyt ja Manchester United kompuroi? Miten jalkapalloelämä eroaa Lontoossa ja muualla Englannissa? Kattava teos avaa valioliigaseurojen sisäistä maailmaa niistä kolme vuotta raportoineen suomalaistoimittajan näkökulmasta. Kirjassa poraudutaan suomalaisittain ainutlaatuiseen ajanjaksoon, jolloin Teemu Pukki kasvoi legendaksi Norwichissa.
##### 32,90 € #####
Osta tästä
# Kaunokirjoja
Raiteet
Ilmar ja Amanda pelastautuvat nälkäkuolemalta radanrakentajiksi vuonna 1868. Puoli vuosisataa myöhemmin Suomessa on sisällissota, ja samoja raiteita matkaa panssarijunassa vallankumouksen vimmaa täynnä Kuutamo, nälkäradan rakentajan tyttärentytär. Hänen poikansa Voitto määrätään jatkosodassa Suur-Suomen syrjäisimmälle seisakille. Kaukametsän rauha on haipuvaa harhaa, kohta Voitto joutuu päättämään elämästä ja kuolemasta.
##### 30,90 € #####
Osta tästä
Volodjan pojat
Pietarista Suomeen muuttanut Kostja kokee olevansa väärällä tavalla ulkomaalainen. Hän tuhlaa lahjojaan sairaalan vahtimestarina ja kurkistaa maailmaan pienen nostettavan luukun kautta. Suomalaiset naiset ovat kuin miehiä ja miehet kuin naisia. Rajan takana kaikki olisi selkeämpää. Jossain kaukana Venäjän ja Ukrainan rajalla tilanne kiristyy. Omaa paikkaansa hakevan Kostjan matka maiden ja mielen rajojen yli laskostuu auki yhtä aikaa epäjohdonmukaisena ja välttämättömänä, kuin elämä.
##### 30,90 € #####
Osta tästä
Yö joka lankesi yllemme
Mikko Kohon henkeäsalpaava esikoisteos. 2020-luvun lopulla kansainvälinen tilanne kiristyy, kun Kiina saartaa Taiwanin ja Venäjä kutsuu joukkonsa Suomen rajalle. NATO-maiden kipuillessa idän ja lännen välillä on Suomi pian pakotettu aloittamaan epävirallisen liikekannallepanon. Myös opettajaopiskelija Kaarlo saa käskyn rintamalle. Kaarlo johtaa ryhmäänsä, johon kuuluvat muun muassa vakavamielinen Noora ja Sysimetsä, lahtelainen hyvässä ja pahassa.
##### 23,18 € ##### 30,90 €
Osta tästä
# ✨ Waltari juhlapainoksina ✨
Mikael Karvajalka
Mikael Karvajalka ja hänen toverinsa, tykinvalaja Antti kokevat huikeita seikkailuja 1520-luvun Suomessa ja sekasortoisessa Euroopassa. Toverukset viettävät milloin huolettomia, milloin huolentäyteisiä päiviä muun muassa Turussa, Pariisissa ja Lyypekissä.
##### 30,90 € #####
Osta tästä
Turms, kuolematon
Turms on nuoruudessaan syyllistynyt rikokseen, paennut sitten Delfoin temppeliin ja vaeltanut kodittomana maasta toiseen. Hän osallistuu persialaissotien meritaisteluihin ja sotkeutuu monenlaisiin juonitteluihin, kunnes päätyy etruskien kauniiseen maahan.
##### 30,90 € #####
Osta tästä
Mikael Hakim
Mikael, opportunismiin taipuvainen nuorukainen lähtee Antti Tykinvalajan kanssa pyhiinvaellusmatkalle. Matkan edetessä Mikaelista tulee puolivahingossa lääkäri, ”hakim”. Mikael nousee merkittävään asemaan sulttaanin hovissa ja joutuu valtataisteluiden pyörteisiin.
##### 30,90 € #####
Osta tästä
# Huumorilla höystetyt
Mielensäpahoittaja ja sodankäynnin taito
Mielensäpahoittaja, osa 12 Eräänä torstaina Mielensäpahoittaja kiertää tonttinsa rajat. Siinä missä pitäisi olla kanervikko ja mäntyjä, on nyt mustia maastureita ja kypäräpäisiä pukumiehiä. Selviää, että kunta on tekemässä kauppoja ylikansallisen kaivosyhtiön kanssa. On noustava kaivosjättiä vastaan. Apunaan Mielensäpahoittajalla on metsästä löytynyt Noora, naapurin Kolehmaisen poika sekä kirjastosta löytämänsä Sunzin Sodankäynnin taito.
##### 29,90 € #####
Osta tästä
Raivoraitis
Juoppohullun päiväkirja, osa 6 Juhan ja Sirpan aikuiseksi kasvanut jälkipolvi lentää pesästä ja aiheuttaa taksin rattia Stadin kaduilla puristavalle kuulapäälle harmaita haituvia. Kun kohtalon koura taluttaa Juhan takaisin Vaasankadulle, hän joutuu kurkistamaan omien lastensa poraamasta ovisilmästä suoraan päihdehuuruiseen helvettiin. Onneksi vastatuulessakin vierellä seisovat kieroon survaistut maalitolpat, eläinten oikeuksien puolesta sotajalalle rynnännyt Mikael sekä Juhan pientä kahvilaa pyörittävä Kristian.
##### 28,90 € #####
Osta tästä
## 🎙️Haastattelijan piinapenkissä: Juha Vuorinen
Vuorinen palaa tauon jälkeen Raivoraittiilla Juoppohullun päiväkirja -kirjasarjan pariin ja kertoo lukijoille odotetun comebackin herättämistä tunteistaan.
Kirjailijahaastatteluun
Iskä harrastaa 🚵
Vaeltamista tai retkipyöräilyä harrastavaa isää saattaisi innostaa Harri Ahosen loistava opas Pohjois-Lapin retkeilyreitit. Ja Muumi-kirjojen laajasta valikoimasta olemme nostaneet tähän kaksi vallan mainiota lahjaideaa.
Tietokirjat
Suomalainen lintupäiväkirja
Kirjaa ylös, kun kuulet mustarastaan laulavan keväällä ensimmäistä kertaa tai kun naakat tummentavat taivaan lokakuun aamuna. Kirjassa on tilaa lintuhavainnoille ja esimerkiksi säähavaintojen muistiinmerkitsemiselle. Kauniisti kuvitetun päiväkirjan avulla voit vertailla merkintöjäsi: palaavatko muuttolinnut kotipihaasi joka vuosi samaan aikaan.
##### 30,90 € #####
Osta tästä
Pohjois-Lapin retkeilyreitit
Kirja opastaa lukijan tarkkojen reittikuvausten ja havainnollistavien kuvien avulla pohjoisen Lapin retkeilyreiteille, olipa sitten liikkeellä jalkapatikassa tai maastopyörällä. Teos esittelee 125 reittiä Pohjois- ja Tunturi-Lapin alueella, ja reittikuvausten ohessa tarjotaan kiintoisaa yleistietoa alueen erikoisuuksista.
##### 25,90 € #####
Osta tästä
MUUMI: Venekirja
Inspiroivassa tietokirjassa kulkevat rinta rinnan Tove Janssonin filosofia ja ajattomat kuvitukset, Muumipapan kaipuu merelle ja kattava perustieto veneilystä. Kirjan avulla opitaan merimerkkejä, veneiden rakenteita sekä sään ja merikarttojen lukemista herkän Itämeren ja rannikkoluonnon suojelemista unohtamatta. 🩵
##### 26,90 € #####
Osta tästä
Nuuskamuikkusen kalakirja
Nuuskamuikkusen kalakirjassa on kiinnostavaa tietoa ja klassiset piirroskuvat lähes sadasta Suomessa yleisestä kalasta ja muusta merenelävästä. Kirjassa käydään läpi mökkijärvien parvikalat, syvyyksien saalistajat ja Itämeren satunnaiset vierailijat. Käytännön vinkkinsä saavat niin onkijat, pilkkijät kuin perhokalastajatkin!
##### 23,90 € #####
Osta tästä
Ilmainen toimitus yli 39 € tilauksiin.
WSOY • Tammi • Bazar • Johnny Kniga • Kosmos • Docendo • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste